**SREDNJA STRUKOVNA ŠKOLA**

**BANA JOSIPA JELAČIĆA**

 **SINJ**

Klasa:003-06/18-02/2

Urbroj:2175-28-01-18-1

U Sinju, 12.ožujka 2018.

**Izvadak iz zapisnika 6. sjednice Školskog odbora**

Nazočni  članovi: Gordana Blažević, predstavnik Nastavničkog vijeća , Ivica Borić (predstavnik  Nastavničkog vijeća), Goran Batarelo (predstavnik svih zaposlenika) , Damir Kovačević ( predstavnik Vijeća roditelja) .

Ostali nazočni po službenoj dužnosti: ravnatelj Boris Grčić-Rako, tajnica Milidina Mić

Predsjednica Školskog odbora Gordana Blažević pozdravlja  nazočne, konstatira da nisu nazočni predstavnici Osnivača jer još nisu imenovani te utvrđuje da postoji kvorum za donošenje pravovaljanih odluka i otvara 6. sjednicu, uz predloženi  slijedeći dnevni red :

Dnevni red:

1.Verifikacija zapisnika pete sjednice Školskog odbora

2. Angažiranje nastavnika do 60 dana-zamjena za Branku Levantin str.učitelj frizerstva

3.Odluke Ureda državne uprave o prednosti pri zapošljavanju i poduzete radnje

 (kuharstvo,ugostiteljsko posluživanje,povijest-engleski)

4.Suglasnost za izvođenje eksperimentalnog programa „Škola za život“

5. Prijedlozi i mišljenja

Gordana Blažević pita da li se prihvaća predloženi dnevni red.

Školski odbor jednoglasno je prihvatio predloženi dnevni red.

**Ad 1.**

**Verifikacija zapisnika 5. sjednice Školskog odbora**

**ZAKLJUČAK**

 Školski odbor jednoglasno je usvojio zapisnik 5. sjednice .

**-----------------------------------------------------------------------------------------------------------------**

**Ad 2.**

**Angažiranje nastavnika do 60 dana-zamjena za Branku Levantin str.učitelj frizerstva**

**ZAKLJUČAK**

 Školski odbor jednoglasno prihvaća prijedlog ravnatelja da se angažira

Barbara Batovanja do 60 dana radi zamjene Branke Levantin.

**Ad 3.**

**Odluke Ureda državne uprave o prednosti pri zapošljavanju i poduzete radnje**

 **(kuharstvo,ugostiteljsko posluživanje,povijest-engleski)**

Ostaje da se raspiše javni natječaj na Zavodu za zapošljavanje , internetskoj stranici i oglasnoj ploči škole za :

\*profesora Kuharstva na neodređeno nepuno radno vrijeme-6 sati nastave tjedno

\*profesora Ugostiteljskog posluživanja na neodređeno nepuno radno vrijeme-6 sati nastave

 Tjedno

\*profesora povijesti i engleskog jezika za 9 sati nastave tjedno radi zamjene za bolovanje

 a najkasnije do 30.lipnja 2018.

**Ad 4.**

**Suglasnost za izvođenje eksperimentalnog programa „Škola za život“**

**ZAKLJUČAK**

 **Školski odbor jednoglasno daje Suglasnost za prijavu u izvođenje eksperimentalnog programa „Škola za život“**

**Ad.5.**

**Prijedlozi i mišljenja**

**Ad.5.1**.Prije prelaska na same prijedloge i mišljenja na ovoj sjednici tajnica škole napominje kako je ranije Školski odbor zauzeo stav da se pored odredbe iz Poslovnika o radu Školskog odbora a u svezi načina održavanja sjednica putem telefona izvrše izmjene u Statutu škole.

Kroz materijale članovi su dobili izvadak iz Statuta ….stranica 11……članci 40. i 41……

Prijedlog za izmjene neophodno je proslijediti Osnivaču radi dobivanja suglasnosti pa molim da se formira izmjena.

 **ZAKLJUČAK**

Tajnica će za sljedeću sjednicu izraditi tekst prijedloga izmjene čl.41Statuta te se pregledati i potom poslati Osnivaču na suglasnost.

**Ad.5.2.**Predsjednica pita ravnatelja zna li se nešto novo o imenovanju članova školskog odbora od strane Osnivača.

Ravnatelj napominje kako je na sastanku ravnatelja prije koji dan Župan sam napomenuo da će se rješenja o imenovanju dobiti kroz nekih desetak dana.

**Ad.5.3**.Predsjednica otvara raspravu o radno pravnom statusu profesora i stručnih učitelja u ugostiteljskim zanimanjima jer su ta radna mjesta bila predmet nadzora prosvjetnog inspektora .Inspekcija je zaprimila anonimnu prijavu uz napomenu kako zaposleni rade na nepuno radno vrijeme a postoje sati iznad norme .Prosvjetni inspektor izdao je Rješenje da se 6 sati ugostiteljskog posluživanja i 6 sati kuharstva stave u zakonsku proceduru za zapošljavanje a ne da se rade kao sati iznad norme.

Predsjednica ističe nepravilnosti u ugovorima Katarine Sablić-ugostiteljsko posluživanje i Marija Šimunović-kuharstvo jer je napisano do opoziva.

Tajnica ističe kako za zasnivanje radnog odnosa zakon propisuje proceduru i imenovane zaposlenice imaju osnovni ugovor takozvani „lex specijales“ ugovor potpuno zakonski sklopljen i ne postoji klauzula „do opoziva“.

Istina je da do opoziva piše u Aneksima ugovora i smatram iz opravdanih razloga.

Zakon o radu ne poznaje klauzulu do opoziva iako je u praksi vrlo često korištena,ne samo u našoj školi već u mnogim školama zbog nesigurnosti postojećih sati nastave s obziroma na sve manji broj upisa učenika u srednje škole.

Usputno ću napomenuti da ste i u Saboru ovih dana kod sklapanja ugovora mogli čuti za tu klauzulu.

Ističem da je Katarina Sablić zakonski zaposlena putem javnog natječaja za 16 sati nastave ugostiteljskog posluživanja tjedno i taj njen ugovor je pravno mjerodavan a sklopljen je 10.12.2015.nakon sporazumnog raskida djelomičnog ugovora kolege Maria Pavića.

Sve iza toga su Aneksi tom ugovoru jer varira broj sati i vrsta nastavnog predemeta.

Marija Šimunović je zakonski zaposlena na 4 sata nastave kuharstva ( 15.09.2016) jer je u to vrijeme bila zaposlena na neodređeno nepuno radno vrijeme u SŠ Vrgorac i prijavljena Uredu državne uprave kao takva .

Škola ju je bez natječaja nadopunila jer su ti sati nastali nakon odlaska u mirovinu Bože Gudića,stručni učitelj kuharstva –puno radno vrijeme.

Sve iza toga su aneksi a Aneks za šk.2017/2018 je rezultat njene volje tj.sporazumnog smanjenja sati rada sa SŠ Vrgorac.

Sav period radi puno radno vrijeme.

Kao tajnica škole na 29.sjednici Školskog odbora ( raniji saziv) zapisnik od 15.09.2016. god. sam se ogradila od diobe sati unutar aktiva ugostiteljskih zanimanja .

Naime ,Aktiv struke je sate nastavnih predmeta dijelio svake školske godine,ravnatelj se Tjednim zaduženjima složio njihovom podjelom.

Tada i sada ja kao tajnik škole ističem da kolege nastavnici iz ovog područja rada ,bilo stariji,zaposleni prije 30 godina ili mlađi tek došli rade nastavne predmete koji im nisu predmet ugovora o radu .

Istina je da ne postoje nestručna zastupljenost nastave u grupaciji ugostiteljstva jer ravnatelj kao pedagoški voditelj u svakoj školskoj godini može odrediti da nastavnik radi nastavne predmete po tjednom zaduženju za tu školsku godinu ali za promijeniti ugovor o radu koji je zakonski zasnovan kao i broj sati do punog radnog vremena na neodređeno vrijeme bez suglasnosti školskog odbora i sindikalnog povjerenika u funkciji radničkog vijeća ne može.

Predlažem da se izmjene svi ugovori o radu u člancima koji opisuju poslove .

Goran Batarelo predlaže da se briše do opoziva iz ugovora i da se ugovori o radu sklope na neodređeno ,tako Katarina Sablić može biti na neodređeno puno.

Ravnatelj je u našem aktivu dozvoljavao diobu predmeta u školskoj godini.

Ravnatelj napominje kako je u toj struci uvijek prepuštao kolegama da se podijele, upitan im je što oni znaju i broj sati norme,ali dosadašnja norma …što je teoretski a što praktični sat prolazi i tako se izdaju zaduženja. Možda je najbolje da u novoj školskoj godini sve posložimo ,promijenimo ugovore i starijim kolegama.

Školski odbor zadužuje ravnatelja na prijedlog Gordane Blažević da porazgovara sa kolegama iz ugostiteljstva pa na slijedećoj sjednici donesemo konačne odluke.

Tajnica samo napominje kako u promjene ugovora o radu na neodređeno vrijeme treba uključiti Milenu Vuković iz Nezavisnog sindikata za srednje škole koja nam je ove godne u funkciji zaposleničkog vijeća i treba je eventualno pozvati na sjednicu kad bude potrebno.

Ivica Borić smatra kako nije jasno zašto se traži izmjena ugovora samo za Matu Vrgoča i Zdravka Hrgovića,te smatra da se svima ponude isti ugovori,nadalje pita može li se onda i njemu promijeniti ugovor iz prof.geografije u prof.geografije i talijanskog jezika jer on ima dvopredmetni studij.

Ravnatelj kaže kako sada nema potrebe za talijanskim jezikom pa o tome možemo govoriti ako zatreba a škola zna da Ivica ima dvopredmetni studij.

Ostaje da ravnatelj odradi razgovore sa kolegama iz ugostiteljstva do sljedeće sjednice

Gordana Blažević napominje kako su i neke druge kolege čuvši za ove ugovore iz ugostiteljstva također napomenuli da im piše do opoziva.

Tajnica kaže kako ne može sada tačno reči koje su to kolege , nas je zaposleno 78 ,velika smo škola ali sigurno znam da postoje i druge kolege jer se prema svima koji imaju anekse ugovora o radu ponaša identično tj.veže se za školsku godine te sati koji i nadalje postoje u školi naznaće do opoziva.

**Ad.5.4.**Predsjednica raspolaže peticijom učenika ove škole koji traže da se veliki odmor u školi produži s čime se ona osobno slaže uz obrazloženje da je duži u drugim školama.

Ravnatelj kaže kako se dužina sata ne može mijenjati,ova škola jedina radi u dvije smjene

i taj zahtjev ja ne mogu prihvatiti.

Tajnica ističe obvezu zakonitosti trajanja sata a već je na prijedlog gosp.Mira Bulja iz ranijeg saziva pisano na razne adrese radi prijevoza učenika posebno u drugoj smjeni.

Škola ne može ništa sama.

Ravnatelj predlaže da se na papir stave orari smjena pa ćete vidjeti kako smo i preklapanjem jutarnjeg sedmog i poslijepodnevnog nultog sata već u manjku vremena.Ako ćemo sve posložiti nastava će biti do 20 sati.

Sve isplanirajte za novu školsku godinu.

**Uz ugodan razgovor sjednica zaključena**

**Zapisničar: Predsjednica šk.odbora:**

Milidina Mić, Gordana Blažević,prof.

tajnica škole i osoba za informiranje \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_